CELEX: 32020D2113
Language: ro
Date: 2020-12-16 00:00:00
Title: Decizia de punere în aplicare (UE) 2020/2113 a Comisiei din 16 decembrie 2020 de modificare anexei I la Decizia 2004/3/CE de autorizare, în ceea ce privește comercializarea cartofilor de sămânță pe întregul teritoriu al anumitor state membre sau pe o parte a acestuia, a adoptării, împotriva anumitor boli, a unor măsuri mai stricte decât cele prevăzute în anexele I și II la Directiva 2002/56/CE a Consiliului, în ceea ce privește rubrica referitoare la Regatul Unit [notificată cu numărul C(2020) 9306] (Text cu relevanță pentru SEE)

17.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 427/21
               
            
         DECIZIA DE PUNERE ÎN APLICARE (UE) 2020/2113 A COMISIEI
         din 16 decembrie 2020
         de modificare anexei I la Decizia 2004/3/CE de autorizare, în ceea ce privește comercializarea cartofilor de sămânță pe întregul teritoriu al anumitor state membre sau pe o parte a acestuia, a adoptării, împotriva anumitor boli, a unor măsuri mai stricte decât cele prevăzute în anexele I și II la Directiva 2002/56/CE a Consiliului, în ceea ce privește rubrica referitoare la Regatul Unit
         
            
               [notificată cu numărul C(2020) 9306]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (1), în special articolul 17 alineatul (2),
         întrucât:
         
                     (1)
                  
                  
                     Directiva 2002/56/CE prevede că, în ceea ce privește comercializarea cartofilor de sămânță pe întregul teritoriu sau în anumite părți ale teritoriului unuia sau mai multor state membre, Comisiei îi revine să autorizeze măsuri mai stricte decât cele prevăzute în anexele I și II împotriva unor organisme dăunătoare care nu există în regiunile în cauză sau care pot fi extrem de dăunătoare culturilor din aceste regiuni.
                  
               
                     (2)
                  
                  
                     În această privință, Decizia 2004/3/CE a Comisiei (2) autorizează, în ceea ce privește comercializarea cartofilor de sămânță pe întregul teritoriu al anumitor state membre sau în anumite părți ale acestuia, adoptarea, împotriva anumitor boli, a unor măsuri mai stricte decât cele prevăzute în anexele I și II la Directiva 2002/56/CE. Mai precis, Decizia 2004/3/CE prevede că statele membre menționate în coloana 1 din anexa I la decizia respectivă sunt autorizate, în ceea ce privește comercializarea cartofilor de sămânță în regiunile enumerate cu denumirile lor în coloana 2 din anexa respectivă, să introducă anumite restricții privind comercializarea cartofilor de sămânță. În ceea ce privește Regatul Unit, coloana 2 din anexa I la Decizia 2004/3/CE menționează în prezent regiunile Cumbria, Northumberland (Anglia), Irlanda de Nord și Scoția în sensul autorizației respective.
                  
               
                     (3)
                  
                  
                     În conformitate cu Acord privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), în special articolul 5 alineatul (4) din Protocolul privind Irlanda/Irlanda de Nord, coroborat cu anexa 2 la respectivul protocol, Directiva 2002/56/CE, precum și actele Comisiei bazate pe acesta, se aplică Regatului Unit și în Regatul Unit în ceea ce privește Irlanda de Nord după încheierea perioadei de tranziție prevăzute în Acordul de retragere. Din acest motiv, la încheierea perioadei de tranziție, numai Irlanda de Nord trebuie inclusă ca regiune în coloana 2 a anexei la Decizia 2004/3/CE.
                  
               
                     (4)
                  
                  
                     Prin urmare, anexa I la Decizia 2004/3/CE ar trebui modificată în consecință.
                  
               
                     (5)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezenta decizie trebuie să se aplice de la 1 ianuarie 2021.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexa 1 la Decizia 2004/3/CE se înlocuiește cu textul din anexa la prezenta decizie.
         
         
            Articolul 2
            Prezenta decizie se aplică începând cu 1 ianuarie 2021.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 16 decembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 193, 20.7.2002, p. 60.
         
            (2)  Decizia 2004/3/CE a Comisiei din 19 decembrie 2003 de autorizare, în ceea ce privește comercializarea cartofilor de sămânță pe întreg teritoriul anumitor state membre sau pe o parte a acestuia, a adoptării, împotriva anumitor boli, a unor măsuri mai stricte decât cele care sunt prevăzute la anexele I și II la Directiva 2002/56/CE a Consiliului (JO L 2, 6.1.2004, p. 47).
      
      
         
            ANEXĂ
            
               
                  
                     „ANEXA I
                     
                                 Statul membru  (1)
                                 
                              
                              
                                 Regiuni
                              
                           
                                 Germania
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Irlanda
                              
                              
                                 Întregul teritoriu
                              
                           
                                 Portugalia
                              
                              
                                 Azore (zonele situate la o altitudine mai mare de 300 m)
                              
                           
                                 Finlanda
                              
                              
                                 Departamentele Liminka și Tyrnävä
                              
                           
                                 Regatul Unit  (1)
                                 
                              
                              
                                 Irlanda de Nord
                              
                           
               ”
            
               (1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statul membru includ Regatul Unit în ceea ce privește Irlanda de Nord.